CELEX: C2006/326/160
Language: da
Date: 2006-12-30 00:00:00
Title: Sag T-335/06: Sag anlagt den 22. november 2006 — Italien mod Kommissionen

30.12.2006   
            
            
               DA
            
            
               Den Europæiske Unions Tidende
            
            
               C 326/79
            
         Sag anlagt den 22. november 2006 — Italien mod Kommissionen
   (Sag T-335/06)
   (2006/C 326/160)
   Processprog: italiensk
   Parter
   
      Sagsøger: Den Italienske Republik (ved avvocato dello Stato G. Aiello)
   
      Sagsøgt: Kommissionen for De Europæiske Fællesskaber
   Sagsøgerens påstande
   
               —
            
            
               Det fastslås, at Kommissionen har udvist passivitet ved, efter formelt at være blevet opfordret til at handle i henhold til artikel 232 EF, at have undladt at træffe undtagelsesforanstaltninger til støtte for det italienske marked for fjerkrækød i henhold til artikel 14 i Rådets forordning (EØF) nr. 2777/75 af 29. oktober 1975 om den fælles markedsordning for fjerkrækød, for så vidt angår kyllinger, der er destrueret som følge af, at det var umuligt at etablere sig i de områder berørt af fugleinfluenza og omfattet af veterinære foranstaltninger, der begrænser bevægeligheden, i perioden fra december 1999 til september 2003.
            
         
               —
            
            
               Kommissionen for De Europæiske Fællesskaber tilpligtes at betale sagens omkostninger.
            
         Søgsmålsgrunde og væsentligste argumenter
   Den Italienske Republik har anlagt passivitetssøgsmål ved Retten i Første Instans på grund af EF-Kommissionens undladelse af at træffe undtagelsesforanstaltninger til støtte for markedet for æg i Italien, for så vidt angår markedet for fjerkrækød.
   Til støtte for søgsmålet har den italienske regering påberåbt sig følgende:
   
               1)
            
            
               Tilsidesættelse af forbuddet mod forskelsbehandling af Fællesskabets producenter, jf. artikel 34, stk. 2, andet afsnit, EF, ved at der alene er indrømmet Italien undtagelsesforanstaltninger til støtte for markedet for æg, mens tilsvarende foranstaltninger er nægtet for fjerkrækød, med deraf følgende forskelsbehandling af de italienske fjerkræopdrættere i forhold til de nederlandske, hvilket er i strid med EF- traktatens artikel 34, stk. 2, andet afsnit.
            
         
               2)
            
            
               Magtfordrejning og åbenbart fejlskøn fra Kommissionens side, da denne ved at afslå at træffe undtagelsesforanstaltninger til støtte for markedet også med hensyn til daggamle kyllinger, der destrueres, fordi etablering er umulig, har overskredet sine beføjelser ifølge grundforordningen om den fælles markedsordning for fjerkrækød og har gjort sig skyldig i en fejlvurdering af situationen på markedet for fjerkræ samt af de oplysninger om produktionens struktur, som den havde til rådighed.
            
         
               3)
            
            
               Tilsidesættelse og urigtig fortolkning af artikel 14 i forordning nr. 2777/75, da Kommissionens uberettigede afslag på at træffe undtagelsesforanstaltninger til støtte for markedet for daggamle kyllinger, der destrueres, fordi det er umuligt at etablere sig, er et resultat af en fejlagtig fortolkning af artikel 14 i forordning nr. 2777/75.
            
         
               4)
            
            
               Tilsidesættelse af principperne om god forvaltningsskik, upartiskhed, billighed og gennemsigtighed.